Dental Implants Dentures 15642
Dental Implants Dentures - In Your Local 15642 Area
Black cosmetic dentist in 15642
North Huntingdon dental veneers
Spanish Speaking top cosmetic dentist North Huntingdon 15642
dental bridge work Westchester
Charleston lumineers teeth
Korean sedation dentistry in 99336 Kenners voorspel: Gaan die petrolprys in September daal of styg?
JY LEES NOU Kenners voorspel: Gaan die petrolprys in September daal of styg?
Motoriste landwyd sal bly wees om te hoor die landwye stakings by olieraffinaderye is verby en dat die petrolprys na verwagting in September gaan daal.
So voorspel ’n verslag deur die Sentrale Energiefonds en die plaaslike motoristevereniging AA. Die goedkoper petrol is danksy die rand wat die afgelope ruk versterk en daarin geslaag het om die stygende olieprys te troef, verduidelik Layton Beard, ’n woordvoerder van die vereniging, aan Huisgenoot. Petrol sal na verwagting sowat 69c goedkoper wees per liter, terwyl ’n liter diesel sowat 94c goedkoper sal wees.
“Die rand het aan die begin van Augustus heelwat teen die Amerikaanse dollar verstewig,” sê hy. “Tog het buitelandse brandstofpryse ook in dié tyd skerp gestyg. Gelukkig is die rand die brandstofpryse een voor en dui ons inligting daarop dat pryse teen einde Augustus wel sal daal solank die rand aanhou om die brandstofprys te uitoorlê.”
Intussen het stakende werknemers by olieraffinaderye ’n ooreenkoms met hul werkgewers bereik en is die staking, wat sowat drie weke geduur en enkele binnelandse vulstasies sonder brandstof gelaat het, verby.
Layton sê motoriste kan die gat troef wat brandstofpryse in hul begroting brand deur die roete wat hulle moet ry vooraf na te gaan.
“So kan jy sorg dat jy nie onnodige draaie ry nie en seker maak waar vulstasies geleë is en jou brandstofverbruik beplan.”
Hy stel ook voor dat motoriste so ver moontlik swaar verkeer vermy omdat stilhou-en-wegtrek-verkeer brandstofverbruik verhoog. “As jy kan, ry vroeër of later werk toe en terug. Onthou ook dat lugverkoeling en swaar bagasie soos ’n karavaan of sleepwa meer brandstof verbruik.”
Hy raai motoriste aan om hul motor gereeld te laat versien omdat afgeleefde bande en enjins ook brandstofverbruik laat toeneem.